Ameskar akken ad aɣ-d-iwehhi ɣer wudem n tmetti taqbaylit tamensayt d wazal i tesɛa tyemmat deg ttrebga d uselmed , s usexdem n wawal n Lkanun, d abrid swacu ara d-yessiweḍ i umeɣri tagnit n tmlilit gar yiɛeggalen n twacult, d wamek d-yettili umeslay, asiweḍ, awehhi s wayen akk tessen, ama d innan, neɣ d timucuha. Akken daɣen iwehha-aɣ ɣer tegnit n useḍru i tewsati-agi tiseklanin n timawit, imi zik, tiwaculin ttɣiment-d ɣer yiri n lkanun s watas.ɣef waya yal tikkelt yettadder-d lkanun : « Ilem –nni i as-d-yeǧǧa ɣer lkanun » sbt 17 - « Qqimen ɣer yiri n lkanun, udem s udem, akin akkad i yinyen » sbt 36 -« imekti-d inzan-agi yura-ten yiwen n yiḍ ɣer yiri n lkanun.Tekfa teqqar-d netta yettaru » sbt 88 -Tasusmi tuɣ-d awriɛ deg uxxam-nni deg ẓẓiẓinen, ɣas isɣaren ddeqdiqen deg lkanun. Mayas ulac din, yeḥsa ɣer wacu yettxemmimYidir.